IPL নিলামের আগেই বড় ট্রেড ডিল সম্পন্ন করল ফ্র্যাঞ্চাইজিগুলি!

ওয়েব ডেস্ক : ডিসেম্বরে হতে চলেছে আইপিএল-এর মিনি নিলাম (IPL Auction)। সূত্রের খবর, আগামী মাসের ১৬ তারিখ দুবাইতে হতে পারে এই নিলাম প্রক্রিয়া। তার আগে কোন দল কোন ক্রিকেটারকে ধরে রাখবে। শনিবার ফ্রানচাইজিদের সেই রিটেনশনের তালিকা (Retention List) জমা দেওয়ার কথা। আজ বিকেল পাঁচটার মধ্যে সেই তালিকা জমা দেওয়া কথা রয়েছে। আর তার পরেই জানা যাবে কোনও দল কোন ক্রিকেটারকে রিটেন করেছে। কিন্তু তার আগে সরকারিভাবে সম্পন্ন হল ৮ জন ক্রিকেটারের ট্রেড ডিল (Trade Deal)।

জানা যাচ্ছে, এই ট্রেড ডিলে রাজস্থান রয়্যালস (Rajasthan Royals) থেকে চেন্নাই সুপার কিংসে (Chennai Super Kings) এলেন সঞ্জু স্যামসন (Sanju Samson)। তার বদলে রাজস্থানে গেলেন ভারতের তারকা অলরাউন্ডার রবীন্দ্র জাদেজা (Ravindra Jadeja) ও স্যাম করণ (Sam Curran)। অনেকদিন আগে থেকে সঞ্জুকে নিয়ে জল্পনা চলছিল যে, দল বদলে ফেলতে পারেন তিনি। কারণ ম্যানেজমেন্টের সঙ্গে কোনও বনিবনা হচ্ছে না তাঁর। তবে এবার তিনি এলেন সিএসকেতে। সঞ্জু স্যামসনের ট্রেড ডিল নিয়ে রাজস্থান রয়্যালসের মনোজ বাদেলে বলেছেন, “১৭ বছর বয়স থেকে আমেদের সঙ্গে রয়েছেন সঞ্জু। তিনি আরআর-এর সর্বকনিষ্ঠ অধিনাক হয়েছিলেন। এক পরে তিনি এক দশকের বেশি সময় ধরে ছিলেন রয়্যালস পরিবারের অবিচ্ছেদ্য অংশ। তিনি সকলকে অনুপ্রাণিত করেছেন ”

আরও খবর : নিলামের আগে বাদ ৭ প্লেয়ার! KKR-এ ভেঙ্কটেশের ভবিষ্যৎ কী?

অন্যদিকে, দীর্ঘদিন ধরে মহেন্দ্র সিং ধোনির (M S Dhoni) উত্তরসূরি খুঁজছে চেন্নাই সুপার কিংস (CSK)। তবে সঞ্জুকে নিয়ে চুক্তি আটকে ছিল দর কষাকষির জন্য। তবে শেষমেশ রাজস্থানের শর্তেই রবীন্দ্র জাদেজা ও স্যাম করণের পরিবর্তে সঞ্জুকে দলে নিল সিএসকে। অন্যদিকে এতবছর চেন্নাইয়ে কাটানোর পর জাদেজা ফিরলেন তাঁর পুরনো দল রাজস্থানে। যেখান থেকে তিনি আইপিএল খেলা শুরু করেছিলেন।

এদিন একাধিক ট্রেড ডিল সরকারিভাবে ঘোষণা করা হয়েছে। সঞ্জু, জাদেজা ও স্যাম করণের পাশাপাশি একাধিক ক্রিকেটারেরও ট্রেড হয়েছে। শার্দুল ঠাকুর (Shardul Thakur) লখনউ সুপার জায়ান্টস (LSG) থেকে গিয়েছেন মুম্বই ইন্ডিয়ান্সে (MI)। অর্জুন তেন্ডুলকর (Arjun Tendulkar) মুম্বই ইন্ডিয়ান্স থেকে লখনউ সুপার জায়ান্টসে গেলেন। গুজরাট টাইটানস থেকে মুম্বই ইন্ডিয়ান্সে গিয়েছেন শেরফেন রাদারফোর্ড (Sherfane Rutherford)। দিল্লি ক্যাপিটালস থেকে রাজস্থান রয়্যালস-এ গেলেন ডোনোভান ফেরেইরা (Donovan Ferreira)। রাজস্থান রয়্যালস থেকে দিল্লি ক্যাপিটালসে গেলেন নীতীশ রানা (Nitish Rana)। সানরাইজার্স হায়দ্রাবাদ থেকে লখনউ সুপার জায়ান্টসে গেলেন মহম্মদ শামি (Mohammed Shami)।